《送周草庭任云南佥事》
明代·罗玘

春草满庭芳，玩之生意长。
草莱被满野，不剪禾黍伤。
我愿草庭子，生意怕满腔。
乃持剪伐具，去我天一方。
我闻彼绝徼，蒺藜罗中央。
亦有螟与蛭，虺蛇杂蜣螂。
种种积丑恶，而于草中藏。
剪与不剪欤，我行课其场。
大哉天地仁，剑物用繁霜。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。